Forslag til RÅDETS AFGØRELSE om den holdning, Fællesskabet skal indtage i AVS/EF-Ministerrådet til en afgørelse om særlige finansieringsbestemmelser til sikring af, at visse aktiviteter under 8. EUF kan fortsætte indtil AVS/EF-partnerskabskabsaftalens ikrafttræden

(forelagt af Kommissionen)

BEGRUNDELSE

Det fastsættes i AVS/EF-Ministerådets afgørelse nr. 1/2000 af 27. juli [1] om overgangsforanstaltninger, der skal gælde fra den 2. august 2000 indtil Cotonou-aftalens ikrafttræden, at aftalen anvendes foreløbigt, samt at visse bestemmelser i den reviderede fjerde Lomé-konvention fortsat anvendes.

[1] EFT L 195 af 1.8.2000, s. 46.

Kommissionen fremlagde i juli et forslag om ydelse af finansiel støtte til en investeringsfinansieringsordning til sikring af industriel og erhvervsmæssig udvikling i AVS-landene (KOM(2000) 420 af 5. juli 2000). Der er imidlertid en række aktiviteter, som ikke er omfattet eksplicit af overgangsforanstaltningerne, og AVS/EF-Ministerrådet må derfor træffe en afgørelse, såfremt de skal fortsætte.

1. CENTRET FOR VIRKSOMHEDSUDVIKLING (CVU)/DET TEKNISKE CENTER FOR SAMARBEJDE PÅ LANDBRUGSOMRÅDET OG I LANDDISTRIKTERNE (TCL)

Det fastsættes i AVS/EF-partnerskabsaftalen, der blev undertegnet i Cotonou den 23. juni, at Centret for Virksomhedsudvikling (CVU) fremover skal støtte lanceringen af udviklingsstrategier for det private erhvervsliv i AVS-landene ved at tilbyde ikke-finansielle tjenesteydelser til AVS-landenes virksomheder samt fælles initiativer med erhvervsdrivende fra Fællesskabet og AVS-landene.

Formålet med Det Tekniske Center for Samarbejde på Landbrugsområdet og i Landdistrikterne (TCL) er at støtte politikken bag og udviklingen af den institutionelle kapacitet i forbindelse med informations- og kommunikationssystemer såvel som forvaltningskapaciteten inden for information og kommunikation i den organisatoriske udvikling af landbrug og landdistrikter i AVS-landene.

Det fastsættes i ovennævnte afgørelse om overgangsforanstaltninger, at aftalens bestemmelserne vedrørende CVU og TCL anvendes foreløbigt.

I artikel 4 i afgørelse nr. 1/2000 fastsættes det, at alle ressourcer og aktiviteter under CIU, der er etableret ved fjerde Lomé-konvention, overføres til CVU. Disse bestemmelser er ikke nødvendige for TCL, som allerede eksisterede under Lomé-konventionen.

Den tid, der går indtil Cotonou-aftalen og den tilhørende finansprotokol ratificeres, betyder imidlertid, at de bevillinger, der er forudset til driften af disse institutioner inden for rammerne af 9. EUF, ikke vil være rådighed i rette tid (90 mio. EUR til CVU og 70 mio. EUR til TCL for perioden 2000-2005).

CVU har sammenlagt brug for 22 mio. EUR til at dække sine udgifter i regnskabsåret 2001. TCL's behov i samme regnskabsår udgør 12 mio. EUR. For at centrene kan råde over disse beløb, er det nødvendigt, at AVS/EF-Ministerrådet godkender ikke-tildelt støtte under 8. EUF (regionalfonde) som forskud på 9. EUF.

2. SUPPLERENDE MIDLER TIL VEJLEDENDE PROGRAMMER

Principperne for etablering af vejledende programmer og deres revision fastsættes i artikel 281 og 282 i den reviderede fjerde Lomé-konvention. I overensstemmelse med artikel 282 bestod revisionen af hel eller delvis tildeling af 30% af de midler, de pågældende AVS-stater var blevet meddelt.

Efter denne revision udgør de ikke-tildelte midler en reserve på 200-300 mio. EUR. Den skal benyttes til finansiering af udviklingssamarbejdet, navnlig initiativer med tilknytning til den programmerbare bistand, jf. artikel 282, stk. 5.

Såfremt nogle lande og regioner opnår gode resultater, kan de tildeles midler udover de oprindeligt tildelte i overensstemmelse med Cotonou-aftalen. Hensigten er at støtte programmer, hvis forberedelse allerede er fremskreden, og som hænger sammen med landets eller regionens vejledende program.

3. SUPPLERENDE MIDLER TIL INTRA-AVS-PROJEKTER OG -PROGRAMMER

Artikel 164, stk. 1, litra d), i den reviderede fjerde Lomé-konvention skaber grundlag for regionalt samarbejde AVS-landene imellem. Aktiviteterne har til formål at fremme udviklingen i alle AVS-lande, enten gennem støtte til AVS-institutioner eller støtte til bestemte emneområder. Der er ikke tildelt tilstrækkelige midler til, at disse aktiviteter kan fortsætte i 2001.

4. SUPPLERENDE MIDLER TIL BISTAND TIL FLYGTNINGE

Selv om der var afsat 100 mio. EUR til bistand, der kan benyttes til flygtningebistand, i henhold til artikel 255 i Lomé-konventionen, er det fastsat i artikel 2, litra d), i anden finansprotokol, at bevillingerne ved udløbet af protokollens gyldighedsperiode, vil blive tilbageført til Fonden med henblik på finansiering af andre aktiviteter inden for samarbejdet vedrørende udviklingsfinansiering, med mindre Ministerrådet træffer anden afgørelse. Derfor bør de nødvendige midler sikres, således at aktiviteterne kan fortsætte indtil den 9. EUF træder i kraft.

Kommissionen foreslår derfor, at Rådet vedtager vedlagte afgørelse om den holdning, Fællesskabet skal indtage i AVS/EF-Ministerrådet til en afgørelse om særlige finansieringsbestemmelser til sikring af, at visse aktiviteter under 8. EUF kan fortsætte indtil AVS/EF-partnerskabsaftalens ikrafttræden.

Forslag til RÅDETS AFGØRELSE om den holdning, Fællesskabets skal indtage i AVS/EF-Ministerrådet til en afgørelse om særlige finansieringsbestemmelser til sikring af, at visse aktiviteter under 8. EUF kan fortsætte indtil AVS/EF-partnerskabsaftalens ikrafttræden

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 310 og artikel 300, stk. 2, andet afsnit,

under henvisning til forslag fra Kommissionen [2], og

[2] EFT C [... ], [... ], s. [... ].

ud fra følgende betragtninger:

(1) I AVS/EF-Ministerrådets afgørelse nr. 1/2000 af 27. juli 2000 fastsættes de overgangsforanstaltninger, der skal gælde fra den 2. august 2000, indtil Cotonou-aftalen ratificeres. Ifølge artikel 2 finder bestemmelserne i den fjerde Lomé-konvention, som ændret ved aftalen underskrevet på Mauritius den 4. november 1995, om AVS/EF-Ministerrådets beføjelse til at træffe afgørelse om anvendelsen af ikke-tildelte ressourcer fra 6., 7. og 8. EUF fortsat anvendelse.

(2) Det er hensigtsmæssigt at fastlægge Fællesskabets holdning i AVS/EF-Ministerrådet med henblik på, at det træffer en afgørelse, der ved hjælp af særlige finansieringsbestemmelser sikrer, at visse aktiviteter under 8. EUF kan fortsætte, og at samarbejdet med en række lande, der har vist gode resultater, videreføres -

TRUFFET FØLGENDE AFGØRELSE:

Artikel 1

Den holdning, som Fællesskabet skal indtage i AVS/EF-Ministerrådet vedrørende særlige finansieringsbestemmelser til sikring af, at aktiviteterne under 8. EUF kan fortsætte indtil AVS/EF-partnerskabsaftalens ikrafttræden, er baseret på vedlagte udkast til AVS/EF-Ministerrådets afgørelse.

Artikel 2

Mindre ændringer af udkastet til afgørelse kan vedtages, uden at der er behov for en yderligere rådsafgørelse.

Udfærdiget i Bruxelles, den

På Rådets vegne

Formand

BILAG

Udkast til

AVS/EF-MINISTERRÅDETS AFGØRELSE

om vedtagelse af særlige finansieringsbestemmelser til sikring af, at visse aktiviteter under 8. EUF kan fortsætte indtil AVS/EF-partnerskabsaftalens ikrafttræden

AVS/EF-MINISTERRÅDET HAR -

under henvisning til fjerde AVS/EF-konvention, ændret ved den aftale, der blev undertegnet på Mauritius den 4. november 1995, særlig artikel 282, stk. 5,

under henvisning til AVS/EF-partnerskabsaftalen, der blev undertegnet i Cotonou den 23. juni 2000, og

ud fra følgende betragtninger:

(1) Ved afgørelse nr. 1/2000 vedtog AVS/EF-Ministerrådet den 27. juli 2000 overgangsforanstaltninger, der skal gælde fra den 2. august 2000 indtil AVS/EF-partnerskabsaftalen ratificeres, idet visse bestemmelser i partnerskabsaftalen anvendes foreløbigt og visse bestemmelser i den fjerde Lomé-konvention, ændret ved den aftale, der blev undertegnet på Mauritius den 4. november 1995, fortsat finder anvendelse. Ifølge artikel 2 i afgørelsen finder bestemmelserne i fjerde Lomé-konvention, der fastsætter, at Ministerrådet har beføjelse til at træffe afgørelser vedrørende anvendelsen af ikke-tildelte ressourcer fra 6., 7. og 8. EUF, fortsat anvendelse.

(2) Efter midtvejsrevisionen af de nationale vejledende programmer, der gennemføres i overensstemmelse med artikel 282 i Lomé-konventionen, kan der tildeles yderligere midler til de vejledende programmer i visse lande og regioner, som har opnået gode resultater med hensyn til udnyttelse af bevillingerne, og som helt [eller delvist] har anvendt de midler, de oprindeligt blev tildelt.

(3) For at sikre videreførelsen af visse aktiviteter, navnlig dem, der vedrører fælles AVS/EF-institutioner, bør der tildeles supplerende midler til regionalt samarbejde AVS-landene imellem.

(4) For at sikre, at Fællesskabet fortsat støtter udsatte flygtninge i udviklingslande, bør der tildeles supplerende midler til flygtningebistand.

(5) For at sikre videreførelsen af aktiviteter under Centret for Virksomhedsudvikling (CVU) og Det Tekniske Center for Samarbejde på Landbrugsområdet og i Landdistrikterne (TCL), bør centrene tildeles midler, der dækker deres finansielle behov for regnskabsåret 2001 -

TRUFFET FØLGENDE AFGØRELSE:

Artikel 1 - CVU/TCL

1. Følgende maksimumbeløb ydes som forskud på 9. EUF af ikke-tildelte midler under 8. EUF:

- 22 mio. EUR til finansiering af CVU's budget i 2001

- 12 mio. EUR til finansiering af TCL's budget i 2001.

2. Eventuelle restbeløb af bevillinger til finansiering af CVU og TCL fra regnskabsåret 2001 fremføres automatisk til regnskabsåret 2002.

Artikel 2 - Supplerende midler til vejledende programmer

Et beløb på 125,6 mio. EUR fra de ikke-tildelte midler under 8. EUF lægges til de oprindelige tildelinger under 8. EUF til vejledende programmer i en række lande og regioner, der har opnået gode resultater, og som helt eller delvist har anvendt deres oprindelige tildelinger. Kriterierne for tildeling af disse midler er:

1. En tildeling på 100% af den anden rate som fastsat i artikel 282, stk. 3 i den reviderede fjerde Lomé-konvention.

2. Projekter, hvis gennemførlighed er vurderet, og som kan indstilles til finansiering.

På baggrund af disse kriterier afgør Kommissionen, hvilket beløb, der skal tildeles pr. land/region.

Artikel 3 - Intra-AVS

Et beløb på 265 mio. EUR fra de ikke-tildelte midler under 8. EUF bruges til regionalt samarbejde AVS-landene imellem. Af dette beløb tildeles 100 mio. EUR specifikt til handelsudvikling.

Artikel 4 - Bistand til flygtninge

Et beløb på 100 mio. EUR fra de ikke-tildelte midler under 8. EUF bruges til bistandsaktioner til fordel for flygtninge i overensstemmelse med artikel 72, stk. 3, litra d), og artikel 72, stk. 4, i AVS/EF-partnerskabsaftalen.

Artikel 5

Kommissionen anmodes om at træffe de foranstaltninger, der er nødvendige til gennemførelse af denne afgørelse.

Article 6

Denne afgørelse træder i kraft på datoen for vedtagelsen.

Udfærdiget i

For AVS/EF-Ministerrådet

Formand